Ότο Πρέμινγκερ

Ο Ότο Πρέμινγκερ (Γερμανικά: Otto Preminger), (5 Δεκεμβρίου 1905 - 23 Απριλίου 1986), επίσης αναφερόμενος ως Ότο Πρέμιντζερ, όπως ήταν γνωστός στις ΗΠΑ, ήταν Αμερικανός σκηνοθέτης, ηθοποιός και παραγωγός με καταγωγή από την Αυστροουγγαρία.

Σκηνοθέτησε περισσότερες από 35 ταινίες μεγάλου μήκους σε μια καριέρα πέντε δεκαετιών αφότου εγκατέλειψε το θέατρο. Πρώτα κέρδισε την προσοχή του κοινού με φιλμ νουάρ μυστηρίου όπως το Λάουρα (1944) και Άγγελοι στο βούρκο (1945), ενώ στις δεκαετίες του 1950 και του 1960, σκηνοθέτησε διασκευές δημοφιλών μυθιστορημάτων και θεατρικών έργων υψηλού επιπέδου.

Αρκετές από αυτές τις μεταγενέστερες ταινίες ξεπέρασαν τα όρια της λογοκρισίας αντιμετωπίζοντας θέματα που τότε ήταν ταμπού στο Χόλυγουντ, όπως ο εθισμός στα ναρκωτικά (Ο άνθρωπος με το χρυσό χέρι ,1955), ο βιασμός (Ανατομία ενός Εγκλήματος, 1959) και η ομοφυλοφιλία (Advise & Consent, 1962). Ήταν δύο φορές υποψήφιος για το Όσκαρ Καλύτερης Σκηνοθεσίας.

Βιογραφία
Γεννήθηκε το 1905 στην τότε Αυστροουγγαρία σε εβραϊκή οικογένεια. Το 1935 μετανάστευσε στις ΗΠΑ, για να δουλέψει στο Μπρόντγουεϊ και το 1943 έγινε Αμερικανός πολίτης.

Ανάμεσα στις πιο γνωστές ταινίες του συγκαταλέγονται οι: Λάουρα (Laura, 1944), Ο άνθρωπος με το χρυσό χέρι (The Man With the Golden Arm, 1955), Ανατομία ενός εγκλήματος (Anatomy of a Murder, 1959), Έξοδος (Exodus, 1960) και Θύελλα στην Ουάσινγκτον (Advise & Consent, 1962).

Ο Πρέμινγκερ προτάθηκε τρεις φορές για Όσκαρ (1945,1960, 1964), τρεις φορές για Χρυσή Σφαίρα και μία φορά για BAFTA. Επίσης, βραβεύθηκε με τη Χάλκινη Άρκτο στο φεστιβάλ του Βερολίνου για την ταινία Carmen Jones.

Απεβίωσε το 1986 στη Νέα Υόρκη από καρκίνο.

 Φιλμογραφία 
+ΈτοςΠρωτότυπος τίτλοςΤίτλος στα Ελληνικά1931Die große Liebe1936Under Your Spell1937Nancy Steele Is Missing!Danger - Love at Work1938KidnappedΟ κουρσάρος1943Margin for Error1944In the Meantime, DarlingLauraΛάουρα1945A Royal ScandalFallen AngelΆγγελοι στο βούρκο 1946Centennial SummerΌταν η καρδιά κτυπά1947Forever AmberΆμπερ για πάνταDaisy KenyonΗ μετρέσσα1948That Lady in Ermine1949The FanΗ βεντάλια της λαίδης Γουίντεμιρ1950WhirlpoolΟ γκρεμός Where the Sidewalk EndsΚηλίδες στο πεζοδρόμιο1951The 13th LetterΤο 13ον γράμμα1952Angel FaceΔώσ' μου τα χείλη σου1953Treasure of the Golden CondorΟι θησαυροί της ΓουατεμέλαςDie Jungfrau auf dem DachThe Moon Is BlueΤο γαλάζιο φεγγάρι1954River of No ReturnΠοτάμι χωρίς επιστροφήCarmen Jones1955The Man with the Golden ArmΟ άνθρωπος με το χρυσό χέρι The Court-Martial of Billy MitchellΜε καταδίκασαν να σιωπήσω1957Saint JoanΖαν ντ' Αρκ1958Bonjour tristesseΚαλημέρα θλίψη1959Porgy and BessAnatomy of a MurderΑνατομία ενός εγκλήματος 1960ExodusΈξοδος1962Advise & ConsentΘύελλα στην Ουάσινγκτον1963The CardinalΟ καρδινάλιος1965In Harm's WayΠρώτη νίκηBunny Lake Is MissingΟ ύποπτος του Πύργου του Λονδίνου1967Hurry SundownΌταν ο νόμος προστάζει1968Skidoo1970Tell Me That You Love Me, Junie MoonΠες μου πως μ' αγαπάς, Τζούνι1971Such Good Friends1975RosebudΕπιχείρησις: Μαύρος Σεπτέμβρης1979The Human FactorΑνθρώπινος παράγων 

Παραπομπές

Εξωτερικοί σύνδεσμοι


Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών
Κατηγορία:Αυστριακοί παραγωγοί ταινιών
Κατηγορία:Αυστριακοί ηθοποιοί
Κατηγορία:Αυστριακοί σκηνοθέτες
Κατηγορία:Εβραίοι καλλιτέχνες